รบกวนสอบถามค่ะ ปวดท้องตรงลิ้นปี่ ปวดแสบ ปวดแน่น จนร้าวไปถึงด้านหลังเลยค่ะ จะมีอาการหลังจากที่ทานข้าวไปแล้ว 3-4 ชั่วโมง ทานยาลดกรด ช่วยย่อย เคลือบกระเพาะ รักษาแผล อาการก้อไม่ดีขึ้นค่ะ แต่หลังจากที่ปวดไปประมาณช่วงนึง อาการก้อจะหายไปเอง เช่น ทานข้าวตอนประมาณ บ่ายโมง จะมีอาการตอน 4-5 โมงเย็น ทานยาไม่หาย อาการจะทุเลาอีกทีตอนประมาณเที่ยงคืน หรือ ทานข้าวตอน 1 ทุ่ม เข้านอน 5 ทุ่ม ตื่นมาเพราะปวดท้องตอนตี 2 ทานยาไม่หายเช่นเคย อาการจะทุเลาลงเองตอน 7-8 โมงเช้า ประมาณนี้ค่ะ อยากทราบว่าดิฉันเป็นโรคอะไรคะ ขอบค่ะ
สวัสดีคะ อาการเจ็บลิ่นปี่ มีอาการร้าวไปหลัง เป็นหลังรับประทานอาหาร กินยาอาการไม่ดีขึ้น ต้องขอแยกอย่างนี้ค่ะกรณีทั่วไป ภาวะที่เกิดขึ้นได้ มักจะเป็นปัญหาของลำไส้อักเสบค่ะ เนื่องจากกินแล้วจะมีอาการปวดค่ะ หรือ กระเพาะอาหารอักเสบเป็นแผลก็ยังเป็นได้ค่ะคนไข้เป็นผู้หญิงอายุวัยกลางคน อาจจะมีเรื่องของนิ่วในถุงน้ำดี นิ่วในท่อทางเดินน้ำดีค่ะถ้าเป็นผู้ป่วยที่ดื่มสุรามาก อาจจะมีเรื่องของตับอ่อนอักเสบ หรือ เกิดในเด็ก ที่มีปัญหาเรื่องเบาหวานแบบที่หนึ่งค่ะถ้าเป็นผู้สูงอายุ อาจจะมีปัญหาเรื่องของเส้นเลื้อนใหญ่ในท้องค่ะดังนั้นตอนนี้คิดว่าถ้ามีประวัติอย่างใดอย่างหนึ่งข้างต้นแนะนำตรวจเพิ่มเติมค่ะ